NaiveNeuron/SloPal huggingface dataset:
Kmec, Peter, poslanec NR SR (2021-05-03):
Ďakujem, pán predsedajúci. Vážená pani ministerka, ja som si tak porovnával to vaše vystúpenie rok dozadu z programového vyhlásenia vlády a zdá sa mi, že zase sme sa vrátili o rok dozadu. Chýba mi tam dôsledné vyhodnotenie činnosti ministerstva za posledný rok, pretože stále uvádzate to číslo 29 % čerpania. Ak sa pozriem na oficiálnu stránku Európskej komisie, tak rozhodujúce číslo pre Slovensko je zakontrahovanie tých jednotlivých projektov, ktoré je na čísle 98 %. Taká istá úroveň bola aj, aj v tých rokoch 2014 – 2020 a... Pardon, ešte v tej prvej finančnej perspektíve, takže dostali sme sa na podobné číslo. Vzhľadom na to, na to obdobie n+3, ja si myslím, že rozhodujúce, je to zakontrahovanie, pretože to, čo je zakontrahované, sa stihne ešte minúť, a skôr si myslím, že mali ste sa zamerať na dočerpanie ešte tých zvyšných 300 mil. eur, ktoré tam zostávajú v rámci bývalej finančnej perspektívy. Takisto, samozrejme, odsúdeniahodné tie korekcie, ktoré sa udiali predovšetkým na ministerstve školstva, ale zase, zase sú to percentá, ktoré idú v priemere Európskej únie, tie korekcie sú v každej krajine a nie sú to nejaké enormné čísla. Z 19 mld., keď máme dvesto, 200 mil., tak je to nejaké jedno, niečo cez 1 %. Priemer Európskej únie je okolo 2 %, takže tam by som to tiež nevidel tragicky. A to, čo sa týka novej, novej partnerskej dohody, tam si myslím, že to, čo bolo vyrokované expremiérom Matovičom na európskom samite, je nevýhodné, pretože teraz musíte presúvať do Kohézneho fondu 1 mld. Vo Fonde spravodlivej transformácie chýba 500 mil., ktoré boli pôvodne alokované, bola tam 1 mld., teraz máme 500 mil., takže ja si myslím, že... (Prerušenie vystúpenia časomerom.)
P. Paška, predseda NR SR: (2009-02-04):
(Hlasovanie.) 140 prítomných, 125 bolo za, 1 bol proti, 12 sa zdržalo, 2 nehlasovali. Návrh zákona sme pridelili výborom a určili lehoty na jeho prerokovanie. Teraz opäť pán predseda výboru pán poslanec Slabý uvedie v prvom čítaní hlasovanie, a to o vládnom návrhu zákona o pozemkových spoločenstvách a o doplnení niektorých zákonov . Je to tlač 896.
Sulík, Richard, poslanec NR SR (2014-02-07):
Ďakujem pekne. No tak Martin ma trošku predbehol. Ja si len v rámci rozpravy dovolím teda prečítať celé znenie návrhu, ktoré znie: V § 108 ods. 5 v druhej vete sa vypúšťajú slová „a so súhlasom správcu dane“ a je to teda preto, aby, je to skrátka úplná, úplný nezmysel, aby človek, keď chce zaplatiť daňovému úradu, si ísť musel pýtať súhlas daňového úradu, že mu smie zaplatiť. Predpokladám, že táto úprava vznikla niekedy v minulosti nedopatrením. No a tak, ako už Martin povedal, dúfam aj ja, že pokiaľ je aspoň štipka pravdy čosi na tom, že teda SMER podporí zákony alebo návrhy a iniciatívy, ktoré sú rozumné, tak, pán Číž, teraz máte výbornú príležitosť ukázať, že dokážete podporiť. Drobnučká, maličká prkotina, čiže snáď to nikomu neublíži. Tak ešte raz, pekne ďakujem.
Laššáková, Jana, podpredsedníčka NR SR (2014-04-02):
Pani poslankyňa nebola štátnou tajomníčkou, takže. Bola stále, už tretie volebné obdobie je poslankyňou Národnej rady. Nech sa páči, pán poslanec Kuffa.
Baláž, Radovan, poslanec NR SR (2018-02-09):
Ďakujem pekne za slovo, pani predsedajúca. Pán kolega Krajniak, budem reagovať len na to nové, čo ste povedali, pretože tri štvrtiny vášho prejavu ste zopakovali to, čo ste povedali na začiatku, a keby sme išli týmto spôsobom, tak sa zacyklíme a stratíme sa v tom ako beduíni v púštnej búrke, preto budem sa snažiť iba to nové, čo ste povedali Mne sa zdá, že na pána ministra Gajdoša sa hrnie tá kritika aj za veci, za ktoré nemohol. Je ministrom obrany rok a pol. To, že od roku 1993 nebola nejaká zmysluplná koncepcia rozvoja ozbrojených síl, to nie je jeho chyba. Práve on ako nový minister obrany sa, ale aj vy ste reagovali na pána Ridoška, že ste nám to dávali za vinu, tak práve pán minister, a to chcem zdôrazniť, že pán minister obrany Gajdoš ako prvý minister vypracoval dlhodobú koncepciu, podľa ktorej sa budú ozbrojené sily rozvíjať. A ešte stále, nedá mi to nepovedať, stále vás trápi tá predpokladaná cena tých 8 x 8. Ako viete, že to bude toľko stáť? V tom materiáli je uvedená predpovedaná cena. Ešte neprešlo ani verejné obstarávanie, neboli žiadne analýzy k tomu spravené, ani cenové ponuky. Stále mi tu rozprávate, a to boli aj vo faktických poznámkach pred vami, že sa tu ide niečo robiť na úkor niečoho za nejakú cenu. To sú všetko vymyslené cifry, ktoré nie sú reálne ani skutočné. Čiže naozaj by som aj ostatných upozornil na to, že sa stále jedná o vývoj a výskum. A budem to stále dookola opakovať, pretože si vy vymyslíte stále, že prebieha nejaký tender. Aj pán poslanec Baránik vravel, že nejaký tender, potom sa opravil, že možno predpokladaný tender, a pospájate nespojiteľné. Tak vás naozaj poprosím, držme sa faktov, aby táto diskusia niekam viedla, pretože sa mi zdá, že za chvíľočku, ako už bolo spomenuté, prídu ďalší rečníci a zacyklíme sa tak, že tu budeme do rána rozprávať stále o tom istom.
Farkašovský, Karol, poslanec NR SR (2019-03-28):
Ďakujem pekne za slovo. Pani kolegyňa, ja som za pokojnú, vecnú a pragmatickú diskusiu bez emócii aj v tomto prípade. Mám tri poznámky, z toho sú dve otázky. Povedali ste veľmi závažnú vetu, neviem, či ste si to uvedomili, že polovica žien na Slovensku zomiera v dôsledku domáceho násilia. Moja otázka znie, odkiaľ máte túto informáciu. S obľubou to totiž mnohí žonglujú s akýmikoľvek informáciami, ale neuvádzajú zdroje, čiže nie je to overiteľné. A ja by som veľmi rád poznal zdroj, na základe ktorého ste túto vetu vyslovili a konštatovali tento stav. Druhá vec, vymenovali ste viaceré tragické prípady, ktoré sa, bohužiaľ, stali. Moja otázka znie: „Ste naozaj presvedčená o tom, že aj pri platnosti Istanbulského dohovoru na Slovensku by sa tieto prípady neboli stali?“ A celkom tretia poznámka súvisí tiež vlastne s textáciou Istanbulského dohovoru, ktorému my vyčítame v kapitole 12 alebo v ods. 12 nejednoznačnosť pojmov. To znamená, že mnohoraké vysvetlenie. Latentné uvedenie niečoho, to už bolo tu viackrát v rozprave poukázané na to, latentné uvedenie nejakého stavu do budúcnosti alebo z budúcnosti. Vy ste použili vetu: „Postavme sa zlu, zastavme zlo na Slovensku.“ Sme v moratóriu, sme v prezidentskej kampani a napríklad toto je utajené propagovanie jedného z prezidentských kandidátov. Živý príklad toho, ako sa to v živote dá. Takže preto sme v niektorých veciach proti Istanbulskému dohovoru.
Jarjabek, Dušan, poslanec NR SR (2011-09-14):
Ďakujem za slovo, pán predseda. Pani poslankyňa, keby som chcel tento váš príspevok zhodiť, tak by som asi povedal len dve slová: Áno, mami. Proste to nie je korektné, to, čo ste povedali, preto, lebo moralizujete tam, kde nemáte právo moralizovať preto, lebo porovnávate s neporovnateľným. Vy budete v pozícii takej, keď si to budete môcť dovoliť, po jednom volebnom období, zatiaľ zneužívate to, že ste akože nepopísaný papier. Lenže celkom ten nepopísaný papier nie ste preto, lebo tiež už máte za sebou niektoré hlasovania, ktoré, by som povedal, boli sporadické, máte za sebou a konkrétne vy máte za sebou niekoľko predkladaní doplnkov k zákonom, ktoré ste predkladali akože vy, a predsa ste ich predkladali preto, lebo vám to niekto jednoducho prikázal, mám na mysli pána ministra kultúry a mám na mysli zákon o Slovenskej televízii, to je ten nepodarok, s ktorým Slovenská televízia a Slovenský rozhlas teraz žije. Naozaj nehovorte o morálke a už vôbec v tomto parlamente nezneužívajte to, že ste žena, lebo ste partner, ste pani poslankyňa, a nechcite, aby tuná niekto hovoril o nejakej pozitívnej diskriminácii, lebo to tiež nie je korektné. Vy ste kolega, pani poslankyňa, vy ste kolega, rovnocenný kolega ako všetkých ďalších 149 kolegov, ktorí sú v tomto parlamente. Tak buďte taká láskavá a nezneužívajte svoje postavenie preto, lebo naozaj to nie je korektné a potom sa nedá hovoriť o korektnej diskusii, ktorá hovorí o problémoch. Ďakujem.
Blanár, Juraj, podpredseda NR SR (2022-02-18):
Teraz udeľujem slovo pánovi ministrovi vnútra Romanovi Mikulcovi, ktorý má v zmysle rokovacieho poriadku ako člen vlády, ktorý, ktorému sa vyslovuje nedôvera, možnosť vystúpiť hocikedy, keď o to požiada. Nech sa páči, pán minister, máte slovo. Pán minister, máte slovo.
Laššáková, Jana, podpredsedníčka NR SR (2014-02-11):
Na vystúpenie pána poslanca s faktickými poznámkami páni poslanci Blaha, Číž a Sulík. Končím možnosť prihlásiť sa s faktickými poznámkami. Nech sa páči, pán poslanec Blaha.
P. Hrušovský, predseda NR SR: (2003-04-09):
(Hlasovanie.) Prítomných je 140 poslancov, za návrh 136, zdržali sa 2, nehlasovali 2. Konštatujem, že siedmu pripomienku pána prezidenta sme schválili. Tým sme odhlasovali všetky pripomienky pána prezidenta, ktoré boli uvedené v spoločnej správe gestorského výboru. Pán spoločný spravodajca informoval, že ho gestorský výbor poveril navrhnúť Národnej rade prerokovať zákon ihneď po skončení druhého čítania v treťom čítaní. Prezentujme sa, hlasujme o návrhu prerokovať zákon v treťom čítaní ihneď. (Hlasovanie.) Prítomných je 137 poslancov, za návrh 78, proti 33, zdržalo sa 22, nehlasovali 4. Konštatujem, že návrh sme schválili. Pristúpime k tretiemu čítaniu. Otváram rozpravu. Pýtam sa pánov poslancov, či sa chce niekto prihlásiť do rozpravy ústne a využiť možnosť podľa § 85 zákona o rokovacom poriadku navrhnúť legislatívnotechnické alebo jazykové úpravy. Konštatujem, že nie. Vyhlasujem rozpravu o tomto bode za skončenú. Pristúpime k hlasovaniu o návrhu zákona ako o celku. Pán spoločný spravodajca, nech sa páči, s odporúčaním gestorského výboru...
Cmorej, Peter, poslanec NR SR (2020-11-26):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2020-12-08):
Pán poslanec Marek Kotleba.
Laurenčík Milan, podpredseda NR SR (2020-09-23):
Prepáčte, pán poslanec; páni poslanci, pani poslankyne, ukľudnime sa trochu! Ďakujem.
Bittó Cigániková, Jana, poslankyňa NR SR (2021-11-09):
Peter, prosím ťa, ja by som to trošku vyvážila, lebo nemôžem to počúvať. Ja chcem zase naozaj oceniť tvoju vecnosť a faktickosť, ktorej teda ja to nie úplne takto dávam v tejto téme, takže klobúk dole. Je pre mňa neuveriteľné počúvať kolegov, ktorí v jednom príspevku ti, nám všetkým teda vynadajú do vrahov a že chceme zabíjať deti a že podporujeme kultúru smrti a všetko možné. Mimochodom, podporujeme ženy a asi tak podporujeme kultúru smrti ako 93 % spoločnosti, ale teda to im nebráni takto nás škatuľkovať a v tom istom príspevku ťa žiadajú, aby si bol teda akože kultivovaný a to, čo si spravil, je, že si si dovolil ešte v piatok prečítať príspevok, kde teda niekto sa vyjadril na adresu predkladateľov nepekným spôsobom a ty si povedal, že ty s tým nesúhlasíš, aby som to pripomenula. To je normálne neuveriteľný alibizmus. Ja žasnem, asi tak, ako nazvať zákon, ktorý komplikuje prístup k interrupciám a psychicky týra ženy a vydiera lekárov, ako pomoc ženám. To je, úplne to sedí. Ďakujem, Peťo, za tvoje vystúpenie.
Blanár, Juraj, podpredseda NR SR (2021-10-21):
S faktickou poznámkou pán poslanec Blaha.
Vašečka, Richard, poslanec NR SR (2012-10-16):
Ďakujem, pán predseda. Prepáčte, nedalo mi ako učiteľovi, na toto som musel zareagovať. Mňa, keď žiaci opravia, tak ich pochválim, že dávajú pozor. Tak pred chvíľou sme počuli, ako aj reagoval pán poslanec Uhliarik, že pán Raši urobil obdivuhodný výpočet, v ktorom je 30 oveľa lepšia ponuka ako 30, a potom pán Uhliarik zase urobil výpočet, v ktorom namiesto priemeru 30 vyrátal 45. Takže vás povzbudzujem, páni, aby ste tak pozornejšie používali matematiku a príklady. Ďakujem.
Hrnčiar, Andrej, podpredseda NR SR (2017-12-06):
Pán poslanec, tak ako vaši kolegovia z opozície mali nerušený priebeh pri možnosti vystúpiť v rozprave a nikto ich neupozorňoval, ja nebudem robiť cenzurenta, aby som ja určoval, čo má kto hovoriť v rozprave. Nech sa páči, máte určený časový limit a môžete vystupovať slobodne. Nech sa páči, pán... (Reakcia ministra.) Páni poslanci majú časový limit.
Hort, Milan, podpredseda NR SR (2010-11-03):
Pán poslanec Číž, nech sa páči.
B. Bugár, poslanec: (2008-12-02):
Tu sme počuli celý deň a dokonca aj vy ste spomínali niektoré veci. Vyhadzujú nám na oči staré historické krivdy. O tom dnes nerokujeme. O územnej autonómii, o tom tiež nerokujeme. Karpatské fórum, Gabčíkovo – Nagymaros, vážený pán podpredseda, nehnevajte sa, ale toto nie je témou dneška. Témou dneška je vyriešiť určitý problém. Ja som počul od rána vystupovať veru pár zakomplexovaných ľudí, ktorí majú problémy z histórie, pričom dnes nám, dá sa povedať, aj určitými názormi pri tomto zákone chcú ukázať, ako sa dajú Maďari na Slovensku vyfackovať. Ja s tým nesúhlasím. Ak hovorím o spolužití, tak to musíme spolu riešiť. Pán podpredseda, riešením je náš návrh, poprípade zmenený tak, ako sme o tom už viackrát rokovali, ale riešením nie je vyhadzovať staré krivdy a hovoriť o tom, kto kedy čo hovoril. Máme tu jeden jediný problém, ukážme tú spoločnú vôľu, že to vieme vyriešiť tak, že to upokojí situáciu.
Jurinová, Erika, podpredsedníčka NR SR (2012-08-01):
Pán poslanec Hraško.
Kamenický, Ladislav, poslanec NR SR (2014-11-09):
Ďakujem. Páni z opozície, keď som prišiel do tohto parlamentu, myslel som si, že tu ideme prijímať zákony pre ľudí, a namiesto toho tu počúvam samé osočovanie, demagógiu, lži. Musím povedať, veľa z vás tu hovorí: „Ideme sa stretnúť s našimi voličmi.“ Miesto toho tu zabíjame drahocenný čas. Takisto by som rád pozdravil ľudí z Ružinova, ktorých mám stretnúť o piatej, a to sú naši voliči, ktorým chceme vysvetľovať, ako budeme robiť našu komunálnu politiku. Mňa strašne udivuje, ako si tu niekto môže dovoliť zavolať svojmu kolegovi pred barak demonštráciu, kde ohrozuje jeho rodinu vrátane jeho detí. To som si v živote nemyslel, že takéto niečo sa tu dokáže vyprodukovať! Prepáčte, hanbite sa, skutočne! Ďakujem. (Potlesk.)
Figeľ, Ján, podpredseda NR SR (2012-08-09):
Ďakujem pekne. Pán spravodajca, ak sa chcete krátko vyjadriť, nech sa páči.
Mikulec, Roman, minister vnútra SR (2021-06-18):
Ďakujem pekne za slovo. Vážený pán predsedajúci, vážené dámy poslankyne, vážení páni poslanci, dňa 21. marca 2013 bol vydaný rozsudok Súdneho dvora, ktorým Súdny dvor Európskej únie zásadným spôsobom vykladal články 5 a 13 Nariadenia Európskeho parlamentu a Rady č. 1931/2006 z 20. decembra 2006, ktorým sa ustanovujú pravidlá malého pohraničného styku na vonkajších pozemných hraniciach členských štátov a ktorým sa menia a dopĺňajú ustanovenia Schengenského dohovoru. V súlade s týmto rozsudkom je potrebné zmeniť a doplniť dvojstranné dohody medzi členskými štátmi Európskej únie a susednými tretími krajinami uzatvorené podľa uvedeného nariadenia na účely vykonávania režimu malého pohraničného styku. Z tohto dôvodu iniciovala slovenská zmluvná strana v septembri 2013 zmenu a doplnenie Zmluvy medzi Slovenskou republikou a Ukrajinou o malom pohraničnom styku z 30. mája 2008. Vláda Slovenskej republiky svojím uznesením č. 481 
z 19. októbra 2016 súhlasila s uzavretím zmluvy. Zmluva medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008 bola podpísaná dňa 16. apríla 2019 v Bratislave. Vážený pán predsedajúci, vážené dámy poslankyne, vážení páni poslanci, s konštatovaním, že tento návrh zodpovedá záujmom zahraničnej politiky Slovenskej republiky, si vás dovoľujem požiadať o vyjadrenie vášho súhlasného stanoviska k uvedenej zmluve. Ďakujem za pozornosť.
Hrušovský, Pavol, predseda NR SR (2011-12-08):
Vyhlasujem prestávku na obed, páni poslanci. Budeme pokračovať v rokovaní prerušeným bodom programu, návrh vlády na skrátené legislatívne konanie rozpravou, do ktorej sú prihlásení ešte štyria páni poslanci. A pán poslanec Bastrnák má procedurálny návrh.
P. Paška, predseda NR SR: (2008-09-09):
informácii Mandátového a imunitného výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky . Poprosím pani predsedníčku, pani poslankyňu Zmajkovičovú, aby nám podala informáciu.
Hlina, Alojz, poslanec NR SR (2014-12-11):
Kľudne si to vychutnajte. Chcem len tým povedať, že mi to je ľúto, že sa ospravedlňujem, prípadne kolegom, ktorým som tým niečo spôsobil. Ďakujem pekne. (Potlesk.)
Simon, Zsolt, minister pôdohospodárstva a rozvoja vidieka SR (2011-06-29):
Vážený pán predsedajúci, vážené pani poslankyne, vážení páni poslanci, cieľom predkladaného návrhu zákona je ustanovenie požiadavky na výrobu tabakových výrobkov, ich dovoz, umiestňovanie na trh, označovanie, ako aj úlohy a organizácie úradnej kontroly tabakových výrobkov. Doteraz túto oblasť sme mali riešenú v zákone o potravinách. Keďže tabak nie je potravina, tak rezort sa rozhodol pri novele týchto zákonov riešiť oblasť tabakových výrobkov osobitným zákonom. Ďakujem pekne.
Dostál, Ondrej, poslanec NR SR (2016-10-26):
Vážený pán predseda, vážená pani spolupredkladateľka, vážené panie poslankyne, páni poslanci, dovoľte, aby som v zmysle § 73 odsek 1 zákona o rokovacom poriadku vystúpil v prvom čítaní ako spravodajca určený Ústavnoprávnym výborom Národnej rady Slovenskej republiky k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh zákona prerokoval Ústavnoprávny výbor Národnej rady Slovenskej republiky, ktorý navrhol aj ako gestorský výbor s tým, aby gestorský výbor prerokoval návrh zákona v druhom čítaní do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Zviera nie je vec. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, otvorte, prosím, všeobecnú rozpravu.
P. Hrušovský, predseda NR SR: (2003-09-17):
Pán poslanec Ivanko, chcete sa vyjadriť? Nie. Využijeme teraz prítomnosť pána spravodajcu pri prerokúvaní tohto návrhu zákona. Odporúčam, aby sme najskôr odhlasovali tento návrh a potom aby sme sa vrátili k hlasovaniu o včera prerokovaných návrhoch zákonov. Panie poslankyne, páni poslanci, pristúpime teraz k hlasovaniu. A. Ivanko, poslanec: Ďakujem za slovo, pán predseda. Keďže v rozprave bol podaný procedurálny návrh prednesený pani poslankyňou Laššákovou, najprv budeme hlasovať o tomto procedurálnom návrhu, ktorá ním navrhuje nepokračovať v rokovaní o predloženom návrhu zákona.
M. Fronc, minister školstva SR: (2003-10-31):
K pozmeňujúcim návrhom niekoľko poznámok. Po prvé sa domnievam, že tie pozmeňujúce návrhy, ktoré tu zazneli od pána poslanca Čaploviča, viaceré sú nerealizovateľné. K prvému by som povedal, pokiaľ by sme pripustili, že vysoké školy majú právo podľa bodu B na rozvoj vo všetkých oblastiach svojho poslania podľa vlastného rozhodnutia, a to by znamenalo podľa mňa príliš veľké právo, ktoré sa nedá garantovať. Takisto k tomu pozmeňujúcemu návrhu č. 2. Myslím si, že v tejto podobe je ťažko realizovateľný, aby obmedzoval právo členov Akademického senátu udržať ich funkčné obdobie. Chcem sa zvlášť vyjadriť k pozmeňujúcemu návrhu bod č. 5, kde pán poslanec navrhuje zaviesť školné. Jednak zaznelo to tu už aj v rozprave od pani poslankyne Brestenskej, že sa chystá naozaj v krátkom čase komplexná úprava, čo aj ona akceptovala a svoj návrh stiahla. Chcem povedať aj to, že v zmysle zákona o rokovacom poriadku Národnej rady tento návrh je nad rámec zákona, nad rámec navrhovanej novely, a preto žiadam, aby sa o ňom vôbec nehlasovalo. K pozmeňujúcim návrhom, ktoré zazneli od pána poslanca Polku, by som chcel doplniť to, čo povedal pán poslanec Drgonec. Právo udeľovať tituly, o ktorom sa tam hovorí, nehovorí sa v tom príslušnom paragrafe o tom, ktorá vysoká škola, univerzita môže udeľovať, ale za čo sa tie tituly udeľujú, a rovnako policajná akadémia, pokiaľ bude mať dostatok odborníkov, pokiaľ zriadi právny odbor, tak rovnako môže udeľovať titul JUDr., ale pre odbor, ktorý je právny a nie pre iné odbory, o tomto je reč. Čiže nie je tu obmedzené podľa môjho presvedčenia žiadne právo vysokej školy. Rád by som sa vyjadril k pozmeňujúcemu návrhu, ktorý predniesol pán poslanec Tkáč. Chcem povedať, že jednak došlo k istej dohode a predkladala pozmeňujúci návrh v tejto veci pani poslankyňa Záborská. Pozmeňujúci návrh podporujem, a preto nemôžem podporiť návrh, ktorý predniesol pán poslanec Tkáč, a chcem povedať veľmi vážne, že náš systém vysokoškolského vzdelávania musí byť zosúladený s celou Európou a tu neexistuje takýto typ vysokoškolského vzdelávania. Existuje prvý, druhý a tretí stupeň bakalársky, magisterský a doktorandský, nič osobité. V tomto prípade by sme sa stali v celej Európe unikum, ak by sme takúto dikciu prijali, preto sa s takýmto návrhom nemôžem stotožniť a odporúčam, aby ho Národná rada  neprijala. S následnými pozmeňujúcimi návrhmi, ktoré predniesla pani poslankyňa Brestenská a pani poslankyňa Záborská, súhlasím a odporúčam, aby Národná rada ich prijala. Pán predseda, skončil som, ďakujem.
M. Hort, podpredseda NR SR: (2008-04-08):
Teraz vystúpi pán poslanec Jozef Halecký s faktickou poznámkou. Nech sa páči.
Ďuriš Nicholsonová, Lucia, podpredsedníčka NR SR (2017-10-18):
Tri faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Dostál.
Grendel, Gábor, podpredseda NR SR (2023-06-14):
V rozprave teraz vystúpi pán poslanec Marián Kéry, po ňom by mal vystúpiť pán poslanec Boris Susko.
Duchoň, Daniel, poslanec NR SR (2013-11-29):
Ďakujem za slovo. Pán poslanec Štefanec, čítali ste tu reakcie podnikateľov z diskusií. To je síce fajn, boli to negatívne, ale ja vám viem prečítať desiatky naopak pozitívnych reakcií, kde sami podnikatelia oceňujú zavedenie daňových licencií a to z dôvodu toho, že sami vnímajú, že toto prostredie je naozaj deformované, pretože vidia, že sú mnohí podnikatelia, ktorí majú firmy, ktoré sú roky v strate. Ale títo podnikatelia, majitelia týchto spoločností si žijú pomerne komfortným životom, jazdia na luxusných autách, majú nejaký majetok, ale ich spoločnosti vykazujú dlhodobo stratu. To znamená, zavedenie licencií pokladajú naozaj za nástroj, ktorý istým spôsobom vyčistí toto prostredie a minimálne bude viesť k tomu, že mnohé zo spoločností, ktoré boli naozaj založené za špekulatívnymi účelmi, jednoducho zaniknú. Čo sa týka tej poznámky, že výber daní z príjmu právnických osôb je na solídnej úrovni, nie je to pravda. Môžem ukázať graf, kde od roku 1995 dochádza, vo vzťahu k pomeru HDP dochádza k poklesu výberu daní. Ďakujem.
Hort, Milan, podpredseda NR SR (2011-04-06):
Posledný s faktickou poznámkou sa prihlásil pán poslanec Senko. Nech sa páči.
Špánik, Milan, poslanec NR SR (2019-09-06):
Sľubujem. (Potlesk.)
Grendel, Gábor, podpredseda NR SR (2023-06-15):
Ďakujeme, pán premiér. To boli otázky, ktoré boli položené predsedovi vlády, a teraz budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne Martiny Brisudovej na ministra investícií, regionálneho rozvoja a informatizácie pána Petra Balíka a otázka znie: „Aké sú vaše priority v rámci podpory najmenej rozvinutých okresov? Ide mi predovšetkým o konkrétne opatrenia v súvislosti so znižovaním regionálnych rozdielov, ktoré sú zvládnuteľné z hľadiska krátkodobých cieľov, teda v čase pôsobenia vlády odborníkov.“ Nech sa páči, poprosím vás od rečníckeho pultu. Ďakujem.
Ďuriš Nicholsonová, Lucia, podpredsedníčka NR SR (2017-09-06):
Ďakujeme pekne, pani ministerka, za uvedenie návrhu zákona. A teraz dávam slovo spravodajcovi, ktorého určil navrhnutý gestorský výbor, teda ústavnoprávny výbor, pánovi poslancovi Kresákovi, aby nám predložil spravodajskú informáciu. Nech sa páči.
Paška, Pavol, predseda NR SR (2014-05-27):
Chcete reagovať, pán poslanec? Nech sa páči, pán poslanec Hraško.
Šimečka, Michal, podpredseda NR SR (2024-01-12):
Ďakujem. Pán poslanec Šipoš.
K. Sárközy, poslankyňa: (2008-10-21):
Pán poslanec, Národná rada na tejto schôdzi bude okrem iného prerokovávať Národnú správu o stratégiách sociálnej ochrany a sociálne impulzy na roky 2008 až 2010. Pár viet. „V nasledujúcich rokoch sa Slovensko podobne ako i ostatné krajiny Európskej únie bude musieť vyrovnať s takými demografickými zmenami, akými sú klesajúca pôrodnosť a starnutie obyvateľstva.“ Ďalej. „Zavedenie výstavby dvojpilierového dôchodkového systému má na jeho priebežne financovanú časť V finančné  efekty. Prvým efektom, ktorý je nepriaznivý pre jeho bilanciu, je neustály odtok poistenia do kapitalizačného piliera. Ten ale druhý efekt,“ už som to tu raz hovorila, ktorý ma prekvapil, pripravovala túto správu vláda aj prijala, „je o tom, ktorý je priaznivý pre jeho bilanciu a spočíva v tom, že od okamihu, keď začnú odchádzať do dôchodku poistenci, ktorí sú účastníkmi dvojpilierovej výstavby, ich dôchodkové nároky v priebežne financovanom pilieri budú zmenšene úmerné príspevkom, ktoré odviedli do kapitalizačného piliera.“ Citujem ešte raz z materiálu vlády. A, pán poslanec, vy ste položili rečnícku otázku. No, čo sa stane s peniazmi sporiteľov, ktorí si nenasporia dostatočnú sumu. No, ja vám poviem. Je na to návrh zákona, ktorý predkladám druhýkrát tejto snemovni, ktorý túto situáciu rieši. Treba za to zahlasovať. A keď nechcete zahlasovať, zosobnite si môj návrh, mne to nevadí. Robíte to aj inokedy. Dajte to do svojho návrhu alebo predložte to ako koaličný poslanec a bude vyriešená táto problematická situácia. Ďakujem.
Kažimír, Peter, podpredseda vlády a minister financií SR (2014-06-26):
Ďakujem. Dámy a páni, prajem vám príjemný, dobrý deň. Dovoľte mi ešte raz ospravedlniť neúčasť pána predsedu vlády Roberta Fica, ktorý sa momentálne premiestňuje na summit do Bruselu, takže dúfam, že pochopíte jeho neprítomnosť. A naozaj ma poveril, aby som ho na tejto hodine otázok zastupoval. Dovoľte mi takisto ospravedlniť niektorých ďalších neprítomných členov vlády. Jedná sa hlavne o podpredsedu vlády a ministra vnútra Roberta Kaliňáka, na ktorého mimochodom nie sú ani žiadne otázky. Takisto minister školstva, vedy, výskumu a športu Dušan Čaplovič je pracovne mimo Bratislavy. A takisto nie je prítomný minister hospodárstva Tomáš Malatinský. Na ani jedného z troch menovaných ministrov nie sú žiadne otázky. Ďakujem, skončil som.
Grendel, Gábor, podpredseda NR SR (2020-10-20):
Ďalší v poradí s faktickou poznámkou, pán poslanec Šimko.
Laurenčík, Milan, podpredseda NR SR (2022-06-23):
Dve faktické poznámky na vaše vystúpenie. Ako prvá pani poslankyňa Jana Vaľová. Nech sa páči.
Žiak, Miroslav, poslanec NR SR (2022-03-15):
Pán Suja, nie sme tu na Detve, ja sa vás nebojím, mňa tu nebudete vypaľovať, ja nemusím utekať pred vami, akože tak ma napadnite, je to váš štýl, ja viem, môžte mi ruku zlomiť ako tomu Rómovi, ale ja sa, ja sa tu nenechám, ja sa tu nenechám osočovať. (Reakcia z pléna.) Veď pozrite sa, pán predsedajúci, ja neviem, ja si myslím, že to som ako s psychiatrickým pacientom.
Danko, Andrej, predseda NR SR (2017-05-19):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Martinovi Klusovi, nech sa páči.
Bugár, Béla, podpredseda NR SR (2016-11-30):
Ďakujem pekne, pani spravodajkyňa. Otváram rozpravu a pýtam sa, či sa hlási niekto do rozpravy. Áno, pani poslankyňa Grausová. Končím možnosť sa prihlásiť do rozpravy. Nech sa páči, pani poslankyňa, máte slovo.
Kollár, Boris, predseda NR SR (2022-03-22):
Prosím, prezentujme sa a hlasujme. (Hlasovanie.) Prítomných 127 poslancov, za 78, proti 13, zdržalo sa 36. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpme k hlasovaniu o návrhu ako celku. Pán spoločný spravodajca, prosím, uveďte odporúčanie gestorského výboru.
Blanár, Juraj, podpredseda NR SR (2023-03-31):
Pán poslanec Suja s faktickou poznámkou.
Bugár, Béla, podpredseda NR SR (2016-04-27):
Pán poslanec Kollár.
Vášáryová, Magdaléna, poslankyňa NR SR (2014-07-11):
Ďakujem pekne. Každý rok tu sedíme a počúvame tieto správy za pomerne, v takej nudnej atmosfére, ale my napríklad sme mali včera veľmi búrlivú atmosféru na mimoriadnom výbore pre kultúru a médiá, pretože sme hovorili o katastrofálnom stave v Matici, v Matici slovenskej. Moja otázka by bola na vás, pán riaditeľ, kedy ste naposledy robili kontrolu v Matici? Matica dostáva v posledných rokoch veľké štátne peniaze. A v, ja viem, že ľudia sa najviac zaujímajú o sociálne veci, zamestnanosť a podobne, ale toto je naša najstaršia kultúrna inštitúcia, a ona už nieže je na zemi, ale už je zahrabaná niekde v bahne. A ja som nevidela v posledných rokoch správu o kontrole o strate národného pokladu, o mnohých a mnohých veciach, ktoré sú absolútne bulverzujúce. Keď hovoríme o tejto správe a tak ďalej, musíme si  uvedomiť, že sme zodpovední, koľkí tu sedíme, za slabosť našich inštitúcií, za slabosť našich štátnych inštitúcií a inštitúcií, ktoré tvoria chrbtovú kosť štátu. A preto by som chcela povedať, pán Jasovský, my sa poznáme veľmi dávno, pretože ešte keď som bola viceministerkou, vy už ste boli na čele úradu a ja som musela vašim spolupracovníkom vysvetľovať, že nemôže náš veľvyslanec v Kábule najazdiť viac ako 4-tisíc kilometrov a preto musí mať auto, pretože tam nemôže chodiť proste električkou, ani taxíkom. Ale vy ste mohli pomôcť v tejto situácii, prepáčte, že vám to hovorím, vy ste sa tej funkcie mohli vzdať. A tým pádom donútiť... (Prerušenie vystúpenia časomerom.)
Kalist, Peter, poslanec NR SR (2011-06-30):
Ďakujem pekne, ja len upresním, konkrétne sa jednalo o pána Dušana Zachara a spoločnosť INEKO. Pán kolega, určite tam sú správne informácie, ale minimálne ste mohol uviesť, odkiaľ máte zdroj, keď už ste celý blog prečítal od A po Z.
Horváthová, Eva, poslankyňa NR SR (2013-07-01):
Ďakujem pekne za slovo. Môžem sa stotožniť s veľa vecami, čo ste povedali, pán poslanec Sulík, problém je, že nie je dobrý ani jeden extrém, ani druhý extrém. Ja som čosi už načrtla. A obávam sa, že to, čo pán poslanec Osuský navrhuje, po určitej špecializácii že by to bolo dosť komplikované vyčleniť, pri akých stavoch by musel, nemusel niekto vyhľadať všeobecného lekára. Čiže nemyslím si, že toto by bola dobrá cesta. Keď sa nezúčastňujete alebo nesledujete až tak tie odborné fóra všeobecných lekárov, sa mi podarilo teraz byť v Žiline na jednom takomto stretnutí, kde už také prvé lastovičky sú napríklad pri liečbe vysokého tlaku, hypertenzie, pri ktorých v podstate ten všeobecný lekár nemohol spraviť nič. Keď to bola hypertenzia III. stupňa z jej štyroch stupňov, on mohol skonštatovať, že je vysoký tlak a musel toho pacienta poslať internistovi, čo je dosť nelogické z viacerých hľadísk. Ten všeobecný vie urobiť aj EKG, vie urobiť mnohé vyšetrenia, závisí od jeho erudovanosti a schopností. Čiže ozaj keď je dobrý ten lekár, vzdeláva sa, má dobré zázemie, vedomosti, tak vie urobiť veľmi veľa vecí. Verím, že po vhodnej spolupráci s poisťovňami by to postupne po ozaj malých krôčikoch mohlo ísť a tie výmenné lístky sú potrebné kvôli tomu, aby ten pacient tam prišiel. Ale, samozrejme, ten problém sa bude musieť riešiť komplexne, musí sa zvýšiť dôvera v tých všeobecných lekárov, a teda hlavne v ich kompetencie. Je dôležité ešte dodať, že tá špecializovaná starostlivosť spôsobom, ako ste to vy načrtli, že keď pacienta čo ja viem bolí koleno, sa veľmi predražuje, lebo nie každý pacient je možno tak inteligentný ako vy a vie, že teda keď bolí ho koleno, tak ide k ortopédovi alebo k traumatológovi. Už teraz som spomenula dvoch špecialistov, ku ktorým by ste mohli ísť. Máte ho opuchnuté, môžete ísť k reumatológovi, máte tam nejaký červený fľak, idete ku kožnému, lebo však niečo tam máte červené a nakoniec skončíte na infekčnom s boreliózou.
Tomáš, Erik, poslanec NR SR (2019-06-20):
Vážený pán predsedajúci, kolegovia, kolegyne, v rozprave bol podaný jeden pozmeňujúci a doplňujúci návrh, a preto dajte, pán predsedajúci, hlasovať o skrátení lehoty.
Adamčík, Eduard, poslanec NR SR (2016-11-23):
Pán predsedajúci, keďže pozmeňujúce návrhy boli podané v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Remišová, Veronika, poslankyňa NR SR (2016-04-19):
Ďakujem. K pánu Hrnčiarovi toľko, že verím, že si osvojí komentár pána poslanca Matoviča. Ja vám odpúšťam, ste mladý, neskúsený, všetci robíme chyby, pravdepodobne ich budem robiť aj ja. Takže je vám odpustené. Pán minister Kažimír, keď sa ma budete chcieť nabudúce niečo spýtať, prosím vás, nerobte to takto, že tam mrmlete za tým stolíkom. Kľudne, ja veľmi rada pôjdem s vami a podebatujem si a všetko, čo sa ma chcete spýtať, na to vám odpoviem s veľkou radosťou. A na záver už ďakujem len pánom, pani poslankyni Dubačovej, pánovi poslancovi Kollárovi a pani poslankyni Jurinovej za konštruktívne návrhy a pripomienky. Ďakujem.
Suja, Miroslav, poslanec NR SR (2021-03-18):
Alebo nie. Ďakujem. (Povedané súčasne s predsedajúcim.) Ďakujem, pán minister, za vašu odpoveď.
Pellegrini, Peter, predseda NR SR (2023-12-12):
Na vaše vystúpenie, pani poslankyňa, sedem faktických poznámok. Pán poslanec Sulík bol posledný, ešte pán poslanec Dvořák. Ako prvý pán poslanec Jarjabek.
Kollár, Boris, predseda NR SR (2020-07-07):
Prosím určeného spoločného spravodajcu z výboru pre financie a rozpočet poslanca Milana Kuriaka, aby informoval Národnú radu o výsledku rokovania výborov o tomto návrhu vlády.
M. Sabolová, poslankyňa: (2007-09-12):
A ešte rád by som mu z prílohy, kde je analýza fungovania systémov zdravotného poistenia v Európe, prečítala tiež jednu stať z ministerstva zdravotníctva. „V súvislosti s platnou aj pripravovanou legislatívou v oblasti zdravotného poistenia vzhľadom na naše členstvo v Európskej únii je nanajvýš aktuálne preskúmať právnu úpravu Európskej únie.“ Čiže to nie je v zákone, to len máme preskúmať, „a to tak vo vzťahu k zisku, konkurencii, oprávnenosti štátnych zásahov, ako aj k nášmu zákonu o hospodárskej súťaži, ktorý na rozdiel od stanovísk Európskeho súdneho dvora v takýchto zaraďuje zdravotné poisťovne medzi podnikateľov podliehajúcich tomuto zákonu“. Ja vôbec v tomto zákone neviem prečítať, alebo vôbec nemáme napísané, aby sme my išli zmeniť nejako celý ten právny systém, aby sme to priblížili právu Európskej únie. Toto sa ešte len chystá. Tak ak sme chceli aj takúto vec pripraviť, mali sme počkať s týmto zákonom, mali sme pokojne nechať fungovať zdravotné poisťovne bez stresov a mohli sme pripraviť, ak ste síce to nikomu nesľubovali v programovom vyhlásení, zmenu zdravotného poistného systému.
Laššáková, Jana, podpredsedníčka NR SR (2012-09-26):
Pekné popoludnie vám všetkým, panie poslankyne, páni poslanci, prajem, pokračujeme v popoludňajšom rokovaní desiateho dňa 7. schôdze Národnej rady Slovenskej republiky prerokovaním Správy o činnosti prokuratúry Slovenskej republiky za rok 2011 . Správa je pod tlačou 182, spoločná správa výborov má tlač 182a. Teraz dávam slovo prvému námestníkovi generálneho prokurátora Ladislavovi Tichému, aby správu uviedol. Nech sa páči, máte slovo.
Laššáková, Jana, podpredsedníčka NR SR (2015-05-21):
S reakciou pán poslanec Přidal, nech sa páči.
V. Mečiar, poslanec: (2008-03-27):
Keď ste taký hrdý na to, že ste na ministerstve začali zavádzať tieto veci, tak, pán minister, bývalý, prepytujem, 75 % obvinených sudcov, ktoré ste vy oznamovali verejnosti, bolo falošných, nepravdivých sudcov zbavených obvinení. Za týchto sudcov štát už zaplatil viac ako 10 miliónov korún na náhradách škody, ďalšie procesy bežia. Zoberiete na seba zodpovednosť a zaplatíte tieto peniaze? To nebolo o nulovej tolerancii, to bolo o tom, aby tieto čistky, ktoré ste zaviedli a toto šialenstvo, ktoré ste tam zaviedli, ktoré našťastie skončilo príchodom ministerky z SDKÚ, ktorá potom začala robiť právo a nezačala robiť osobnú pomstu alebo politickú pomstu voči sudcom a zbierať osobné body na tom, že urážala sudcov a znižovala hodnotu sudcovského stavu, že sa toto zastavilo. Zmyslom toho bolo nepustiť tieto kroky, ktoré ste robili a efektívne súdnictvo poškodili. Ak dnes ide a má sa zhodnotiť, v niečom sme konfrontovaní s jedným skutkom, zákon je prípad stiahnutia sa na neobmedzený počet prípadov toho istého druhu. Dnes sme kvalifikovane posudzovali jeden, jediný skutok. Z tohto skutku sa robí politická mašinéria alebo politický  prípad. O čom to je? Buď tolerujeme, že teda možno takto na Ústavnom súde byť a prijímame túto zásadu so všetkými pokriveniami právneho a politického systému, alebo nie. Kto ako a kedy hlasoval, je vždy o veci svedomia a posúdenia veci v danom čase, v daných súvislostiach a tie súvislosti, ktoré ste robili, boli zlé. Boli reakciou na prax, ktorú ste na ministerstve zaviedli. A nič nezmeníte na faktoch, ktoré sú a dokazujú 75 % sudcov nespravodlivo obvinených ministrom spravodlivosti Lipšicom, ktorý si na základe toho robil imidžovku a pred ľuďmi sa ukazoval ako spravodlivý. V skutočnosti nebol spravodlivý, krivil systém, osudy ľudí v rozhodovaní a dôveru v justičné orgány. To je to, čo sa dnes snažíme napraviť, upevniť dôveru v justičné orgány vrátane Ústavného súdu. Nie generalizovaním obvinení. Posudzovaním skutku jedného človeka, ktorý vedome klamal a zamlčiaval pravdu, ktorý v tejto nepravde chce zostať a ktorý myslí, že má právo rozhodovať o ústave a výklade ústavy, o súlade ústavy a zákonov, o rozhodnutiach najvyšších súdnych a štátnych inštitúcií, o výkone ľudských a občianskych práv. Ak toto Národná rada ide tolerovať, prosím, rozhodne sa väčšinou, ale potom si nerobme nárok na to, že ak sa stala individuálna chyba, že tú individuálnu chybu máme politickou a morálnou silou napraviť a občanom povedať, sme za to, aby právo aj spravodlivosť patrili na každej úrovni a každom stupni rozhodovania  štátu. Ďakujem. (Potlesk.)
Laurenčík, Milan, podpredseda NR SR (2020-05-14):
Pán poslanec... (Doznievanie potlesku.) Prosím, kľud. Pán poslanec, máte možnosť položiť doplňujúcu otázku v rozsahu dvoch minút, nech sa páči.
Blanár, Juraj, podpredseda NR SR (2023-06-16):
Šesť faktických poznámok na vaše vystúpenie, pani poslankyňa. Ako prvá vystúpi pani poslankyňa Zemanová, nech sa páči.
Viskupič, Marián, poslanec NR SR (2024-04-24):
Ďakujem pekne za slovo. No ja skúsim, čo stihnem, zvyšok by som prípadne ešte v ústnej debate teda povedal. No, v prvom rade ako chcem oceniť to, čo povedal pán Ľupták, v prvom rade, že nemáte peniaze, znížte dane. Skutočne toto je to, čo potrebujeme, toto je tá rokmi overená pravda, hej, a nemusíme ani chodiť ďaleko. Ja by som možno ukázal rýchlo na Česko, ktoré sa asi štyri roky dozadu rozhodlo zvýšiť spotrebné dane z tabaku, výrazne zvýšiť, a ten výsledok bol, že tri roky vlastne mali ten výber ešte nižší ako mali a až na štvrtý rok sa to ako-tak vyrovnalo. No a ten dôvod bol úplne že prozaický, a to je ten, že ten výber daní v Čechách bol spôsobený tým, že každý jeden Rakúšan, každý jeden Nemec, keď len trošku mohli, tak si tie cigarety kúpili v Čechách. Zaplatili českému štátu dane. Po zvýšení daní jednoducho to prestali robiť, pretože to prestalo byť pre nich zaujímavé. Výsledok bol zvýšené dane, znížené príjmy, hej. Úplne že žijúca ukážka, toto isté vlastne je to, čo aj pán Ľupták naznačoval a čo je vlastne zhmotnené napríklad teda pri tom benzíne, či už teda spotrebná daň alebo teda v tomto prípade tá dépeháčka, čiže toto, toto je tá úplne rovnaká ekonomická logika. No a, koľko mám ešte, tridsať sekúnd, no čo sa týka tej analýzy, tak áno, je analýza, ktorú sme si tu povedali a vypracovala, vypracovalo ju ministerstvo financií, resp. asi IFP-čko, a tá analýza hovorí o nejakom miernom znížení príjmov v rádovo asi 30 mil., ak si to dobre pamätám, za rok, ale, samozrejme, tam tá analýza nedokáže, tam sú nie, nie sú tam... (Prerušenie vystúpenia časomerom.)
Blaha, Ľuboš, podpredseda NR SR (2024-04-30):
Vážené pani poslankyne, vážení páni poslanci, otváram deviaty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Lukáš Bužo, pán poslanec František Majerský a pán poslanec Milan Majerský. Podľa odhlasovanej zmeny programu pristúpime k rokovaniu o návrhu na voľbu kandidátov na sudcu Ústavného súdu Slovenskej republiky. Návrh má parlamentnú tlač 265. Teraz poprosím povereného člena ústavnoprávneho výboru pána poslanca Tibora Gašpara, aby návrh uviedol a informoval Národnú radu o výsledku prerokovania tohto návrhu vo výbore. Nech sa páči, pán predseda, máte slovo. (Rokovanie o návrhu na voľbu kandidátov na sudcu Ústavného súdu Slovenskej republiky , tlač 265.)
D. Jarjabek, poslanec: (2002-03-12):
Ďalej by som chcel predniesť: Žiadam ministra kultúry, aby na tejto schôdzi predniesol informáciu o konkrétnych krokoch na zabezpečenie plynulého prechodu zriaďovateľských kompetencií z krajských úradov na orgány samosprávy vyšších územných celkov vrátane finančného a personálneho krytia. Ešte mám 2 informácie. Neviem, či ich môžem teraz povedať alebo sa mám prihlásiť znovu. J. Migaš, predseda NR SR: Na požiadavky do programu nechajte ešte čas pre pána poslanca, nech prednesie ďalšie 2 návrhy. A potom mi ich daj písomne, ja ich prednesiem pri schvaľovaní, aby sme dvakrát sa nevracali k tomu istému. Nech sa páči, pán poslanec.
Blanár, Juraj, podpredseda NR SR (2021-05-10):
Poprosím pokoj, pán poslanec má vystúpenie, tak... Nech sa páči, pán poslanec.
Kazda, Radovan, poslanec NR SR (2020-11-03):
Ďakujem. V rozprave nevystúpili žiadni poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s rokovaním poriadkom prerokovať predložený návrh zákona v druhom čítaní.
Glváč, Martin, podpredseda NR SR (2018-06-13):
Pán poslanec Baláž.
Zmajkovičová, Renáta, podpredsedníčka NR SR (2013-01-31):
Vyhlasujem všeobecnú rozpravu za skončenú. Pán minister chce zaujať stanovisko? Nech sa páči. Poprosím, kolegyne a kolegovia, aj keď budeme o chvíľočku hlasovať, poprosím, aby ste sa utíšili. Ďakujem.
Laurenčík, Milan, podpredseda NR SR (2022-06-16):
V zmysle § 27 ods. 8 požiadal o možnosť vystúpiť v rozprave opäť pán spravodajca. Nech sa páči.
P. Paška, predseda NR SR: (2007-06-20):
Pán minister, nech sa páči, máte slovo.
Bugár, Béla, podpredseda NR SR (2016-11-30):
Pán poslanec Budaj.
Blanár, Juraj, podpredseda NR SR (2021-02-25):
Ďalší – pán poslanec Marian Kotleba.
Chaban, Ivan, poslanec NR SR (2011-02-11):
Ďakujem pekne, pán predsedajúci, snáď tri holé vety z môjho pohľadu. Za prvé som rád tejto diskusii, lebo bude a bude možno prebiehať celé toto volebné obdobie. A teraz budem hovoriť skôr ako legislatívec, ako odborník na túto tému. Záver z diskusie dnes, ktorý sa som si utvoril, je nasledovný. Osobne si myslím, že spoločnosť má dosť legálnych drog so zrovnateľných účinkom, ktoré zneužíva a čím by sme sa mali zaoberať. A za druhé lekári majú dosť prostriedkov so zrovnateľným účinkom, ktorými môžu tlmiť dneska chorobné stavy, ktoré by sme chceli tlmiť marihuanou. To je môj poznatok z dnešnej diskusie. Ale takisto hovorím o tom, že tá diskusia bude prebiehať. (Potlesk.)
Glváč, Martin, podpredseda NR SR (2018-09-20):
Ďakujeme. Nech sa páči, pán spravodajca, aj termín hlasovania.
Grendel, Gábor, podpredseda NR SR (2021-06-23):
Pán poslanec Viskupič bol posledný ústne prihlásený do rozpravy. Vyhlasujem rozpravu za skončenú. Chce zaujať záverečné slovo pani navrhovateľka? Áno, nech sa páči.
Klus, Martin, podpredseda NR SR (2019-10-24):
Ďakujem pekne. Registrujem prihlášky do rozpravy. A ešte dávam slovo spravodajcovi v tomto prípade, ktorého určil navrhnutý gestorský výbor pre vzdelávanie, vedu, mládež a šport, pána poslanca Martina Poliačika. Nech sa páči.
Paška, Pavol, predseda NR SR (2012-10-17):
(Hlasovanie.) 143 prítomných, 60 za, 54 proti, 28 sa zdržalo, 1 nehlasoval. Ani tento návrh sme neschválili.
Gyimesi, György, poslanec NR SR (2022-10-18):
Ďakujem. Ja len veľmi krátko by som chcel zareagovať a povedať dve veci. Iste ste si všimli, že v čase tých protestov, hlavne toho druhého protestu v nedeľu, tam rečník veľmi vulgárne nadával na všetkých poslancov Národnej rady, a to hneď viackrát a vyzýval na násilie voči nim, čo si tiež nemyslím, že v tejto situácii tej komunite prospieva a najmä nie vtedy, keď od nás teda chce, aby sme zahlasovali za tento zákon. To je po prvé. A po druhé, ja by som bol rád, ak by sme sa v zajtrajšej rozprave venovali napríklad aj tomu, že či vy považujete situáciu, ak by takýto zákon na Slovensku bol alebo ak by boli registrované partnerstvá, či nebodaj manželstvá homosexuálnych párov by boli povolené, či by nedošlo k tejto vražde, lebo ja si osobne myslím, že toto súvis nemá. Čiže prepnutý šialenec sa nájde v akejkoľvek krajine a nemyslím si, že toto je práve spúšťačom tejto vraždy. Ďakujem.
Marosz, Ján, poslanec NR SR (2019-01-31):
Ďakujem pekne. Najskôr k tomu, pán kolega, že ste hovorili o tom, že úlohou médií nie je kontrolovať štátnu moc, a o chvíľu ste hovorili, že majú aj úlohu kontrolovať štátnu moc. Že ako keby tam bol nejaký rozpor v tej logickosti toho, čo ste hovorili. K tomu by som možno očakával nejaké bližšie vysvetlenie. A keď som vás počúval, tak som mal pocit, ako keby ste žili v nejakom inom štáte. Niekde možno vo Fínsku, Švédsku. Alebo ako keby ste robili nejakú prednášku pre univerzitu. Lebo tá realita na Slovensku je skutočne iná, a tak ako aj kolegovia naozaj počas toho, ako ste rozprávali, som musel, žiaľ, myslieť na Jána Kuciaka v tom zmysle, ako bolo povedané, že on len zhromažďoval holé fakty a v zásade on nahrádzal úlohu rôznych nefunkčných orgánov činných v trestnom konaní. Vy ste hovorili, že sme pohodlní hľadať informácie. A ako keby taká istá lenivosť. Ale ja v našom štáte si myslím, že pohodlní, leniví nie sú novinári, kritickí novinári, tí novinári, proti ktorým možno teraz aj týmto zákonom bojujete. Ale tá pohodlnosť, lenivosť, liknavosť, neochota šetriť kauzy, pozerať sa na realitu takú, aká je, je skôr na strane orgánov štátu a nie na strane novinárov. A ja naozaj po týchto udalostiach, ktoré sa na Slovensku dejú, by som očakával, že budete s akousi úctou vo vzťahu k novinárom pristupovať aj k ich práci, vážiť si ju a nie im hádzať polená pod nohy a priťažovať. Takže z tohto pohľadu pokladám tento váš príhovor za prejav cynizmu.
Suchánek, Alan, poslanec NR SR (2019-06-20):
Ďakujem za slovo. Elenka, nie so všetkým súhlasím, čo si povedala. A ja si myslím, že tá dostupnosť pre sestry, ktoré si budú chcieť zvyšovať svoju kvalifikáciu, bude lepšia. Ale celkom som nerozumel. Áno, možno pre samosprávy sa zvýšia náklady, ak budú musieť rozširovať tie stredné zdravotné školy. Ale zas bude tam, budú tam iné výhody. Ale nerozumel som celkom, ako sa zvýšia náklady pre tých študentov? (Reakcia z pléna.) No áno, pre verejnú správu, ale niečo ja som tam započul, že aj pre tých študentov sa zvýšia náklady. Práve naopak, ona keď to bude mať bližšie a nemusí cestovať do krajského mesta, tak to vyjde pre ňu aj finančne lacnejšie, aj čas ušetrí.
Blanár, Juraj, podpredseda NR SR (2021-09-24):
Posledná faktická poznámka na vystúpenie pána Viskupiča – Ladislav Kamenický.
Figeľ, Ján, podpredseda NR SR (2014-10-30):
Nech sa páči, Jozef Viskupič.
P. Farkas, poslanec: (2001-12-04):
Vážený pán predsedajúci, žiadam vás, aby ste otvorili rozpravu.
Viskupič, Marián, poslanec NR SR (2022-12-07):
Ďakujem pekne za slovo, pán predsedajúci. Len pripomínam zasadnutie výboru pre financie a rozpočet dnes 13.30 h. Ďakujem pekne.